Nordjyllands Politi ønsker hjælp fra offentligheden til at finde den rette ejer af en mindre møntsamling og nogle ældre danske pengesedler. Der er tale om både danske og udenlandske mønter, ligesom en af mønterne desuden er lavet til et vedhæng, oplyser Nordjyllands Politi i en pressemeddelelse. Politiet har fotograferet de mest karakteristiske af mønterne og offentliggør dem nu i håb om, at der er nogen, som kan genkende dem, så de kan blive genforenet med den rette ejer. Politiets medarbejdere har fundet mønterne i forbindelse med en efterforskning tilbage i februar måned 2016. Hvis man genkender billederne eller har oplysninger i sagen, så kan man kontakte politiassistent Kim Dahl på 7258 1134.

Referat:
Haves: Møntsamling. Mangler: Ejer. Nordjyllands Politi har en møntsamling liggende, nu beder de om hjælp til at finde ejeren.